Document ID: 31994D0309

KOMISSION PÄÄTÖS,
tehty 27 päivänä huhtikuuta 1994,
eläinten terveyttä koskevista vaatimuksista ja eläinlääkärintodistuksista lemmikkieläintentiettyjen ruokien ja lemmikkieläinten ravinnoksi kelpaavien parkitsemattomien vähäriskisiä aineita sisältävien tiettyjen tuotteiden tuonnissa kolmansista maista (ETA:n kannalta merkityksellinen) (94/309/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(1), ja erityisesti sen 10 artiklan 2 kohdan c alakohdan,
sekä katsoo, että
direktiivin 92/118/ETY liitteessä I olevassa 4 luvussa määritellään direktiivin 90/667/ETY(2), sellaisena kuin se on muutettuna direktiivillä 92/118/ETY, mukaisia vähäriskisiä aineita sisältävän lemmikkieläinten ruoan tuonnissa sovellettavat tietyt edellytykset,
komission päätöksessä 94/278/EY(3) tehtiin luettelo kolmansista maista, joista jäsenvaltiot sallivat lemmikkieläinten ruoan ja lemmikkieläinten ravinnoksi kelpaavien parkitsemattomien vähäriskisiä aineita sisältävien tiettyjen tuotteiden tuonnin,
olisi tarpeen määrätä eläinten terveyttä koskevat vaatimukset ja eläinlääkärintodistukset mainittujen tuotteiden tuonnissa kolmansista maista; lemmikkieläinten ruokiin sovellettavien terveysvaatimusten osalta vaatimukset vaihtelevat sen mukaan, onko kyse ilmatiiviisiin pakkauksiin suljetuista ruoista, kosteista ruoista vai kuivatuista ruoista,
nämä ruoat voivat sisältää erityisesti eläinvalkuaista; jäsenvaltiot voivat säilyttää ennen 18 päivää joulukuuta 1992 voimassa olleet nautojen BSE-tautia ja lampaan kutkatautia (scrapie) koskevat kansalliset tuontisääntönsä, kunnes tehdään päätös sellaisen lämpökäsittelyn laadusta, jolla voidaan tuhota kyseinen taudin aiheuttaja,
kun uusi todistusjärjestelmä on laadittu, olisi säädettävä tietty määräaika sen toimeenpanolle, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava sellaisten ilmatiiviisiin pakkauksiin suljettujen lemmikkieläinten ruokien, joiden epäillään sisältävän ihmisravinnoksi kelpaamattomia suuririskisiä jalostettuja eläinvalkuaisia, tuonti kolmansista maista, kun niiden mukana on liitteessä A olevan mallin mukainen terveystodistus.
2. Jäsenvaltioiden on sallittava kosteiden ihmisravinnoksi kelpaamattomien suuririskisistä aineista saatujen jalostettuja eläinvalkuaisia sisältämättömien lemmikkieläinten ruokien tuonti kolmansista maista, kun niiden mukana on liitteessä B olevan mallin mukainen terveystodistus.
3. Jäsenvaltioiden on sallittava kuivattujen ihmisravinnoksi kelpaamattomien suuririskisistä aineista saatujen jalostettuja eläinvalkuaisia sisältämättömien lemmikkieläinten ruokien tuonti kolmansista maista, kun niiden mukana on liitteessä C olevan mallin mukainen terveystodistus.
4. Jäsenvaltioiden on sallittava sorkka- ja kavioeläinten vuodista ja nahoista valmistettujen lemmikkieläinten ravinnoksi kelpaavien parkitsemattomien tuotteiden tuonti kolmansista maista, kun niiden mukana on liitteessä olevan mallin mukainen terveystodistus.
5. Edellä 1 - 4 kohdissa mainitut todistukset on painettava yhdelle sivulle ja ne on laadittava vähintään yhdellä sen jäsenvaltion virallisella kielellä, jossa tuontitarkastus tehdään.
2 artikla
Tätä päätöstä sovelletaan 1 päivästä heinäkuuta 1994.
3 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä huhtikuuta 1994.

Labels: 17
5
0
3
6